CELEX: 52015PC0687
Language: hu
Date: 2016-01-12
Title: Javaslat A TANÁCS HATÁROZATA az 529/2013/EU határozatnak a Horvát Köztársaság tekintetében alkalmazandó erdőgazdálkodási referenciaszintek, az erdő fogalmának meghatározására szolgáló minimumértékek és kibocsátási bázisév beillesztése érdekében történő módosításáról

EURÓPAI BIZOTTSÁG
            Brüsszel, 2016.1.12.
            COM(2015) 687 final
            2015/0315(NLE)
            Javaslat
            A TANÁCS HATÁROZATA
            az 529/2013/EU határozatnak a Horvát Köztársaság tekintetében alkalmazandó erdőgazdálkodási referenciaszintek, az erdő fogalmának meghatározására szolgáló minimumértékek és kibocsátási bázisév beillesztése érdekében történő módosításáról 
            
               
         
         
            
               INDOKOLÁS
            
            
               Az üvegházhatású gázoknak a földhasználatból, a földhasználat-változtatásból és az erdőgazdálkodási tevékenységekből eredő kibocsátására és elnyelésére vonatkozó elszámolási szabályokról és az e tevékenységekhez kapcsolódó intézkedésekre vonatkozó információkról szóló, 2013. május 21-i 529/2013/EU európai parlamenti és tanácsi határozat 2013. június 18-án került kihirdetésre az EU Hivatalos Lapjának L 165. számában, és 2013. július 7-én lépett hatályba. A határozat a tagállamok számára az erdőgazdálkodással kapcsolatos referenciaszinteket határoz meg, és rögzíti az erdő fogalmának meghatározására szolgáló minimumértékeket, illetve a kibocsátási báziséveket vagy bázisidőszakokat a II., V. és VI. mellékletében.
            
            
               Horvátországnak az Európai Unióhoz való 2013. július 1-i csatlakozására figyelemmel az 529/2013/EU határozat II., V. és VI. mellékletében fel kell tüntetni Horvátország referenciaszintjét, az erdő fogalmának meghatározásához használt minimumértékeit és kibocsátási bázisévét. Ezeket az információkat Horvátország megküldte az Európai Bizottság részére. 
            
            
               (1)A Horvátország által javasolt referenciaszint összhangban van a részes felek 2/CMP.7. számú határozatának a földhasználattal, a földhasználat-megváltoztatással és az erdőgazdálkodással foglalkozó függelékében szereplő értékkel, az erdő fogalmának meghatározására szolgáló értékek és a bázisév pedig megfelelnek a kiotói jegyzőkönyv értelmében a Horvát Köztársaság által készített kezdeti jelentésben megadott értékeknek. 
            
            
               A módosítás jogalapja Horvátország csatlakozási okmányának 50. cikke. A módosítást a Bizottság javaslata alapján a Tanácsnak kell elfogadnia. 
            
            
               1.A JAVASLAT HÁTTERE
            
            
               Az üvegházhatású gázoknak a földhasználatból, a földhasználat-változtatásból és az erdőgazdálkodási tevékenységekből eredő kibocsátására és elnyelésére vonatkozó elszámolási szabályokról és az e tevékenységekhez kapcsolódó intézkedésekre vonatkozó információkról szóló, 2013. május 21-i 529/2013/EU európai parlamenti és tanácsi határozat 2013. június 18-án került kihirdetésre az EU Hivatalos Lapjának L 165. számában, és 2013. július 7-én lépett hatályba. A határozat a tagállamok számára az erdőgazdálkodással kapcsolatos referenciaszinteket határoz meg, és rögzíti az erdő fogalmának meghatározására szolgáló minimumértékeket, illetve a kibocsátási báziséveket vagy bázisidőszakokat a II., V. és VI. mellékletében.
            
            
               Horvátországnak az Európai Unióhoz való 2013. július 1-i csatlakozására figyelemmel az 529/2013/EU határozat II., V. és VI. mellékletében fel kell tüntetni Horvátország referenciaszintjét, az erdő fogalmának meghatározásához használt minimumértékeit és kibocsátási bázisévét. Ezeket az információkat Horvátország megküldte az Európai Bizottság részére. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               A módosítás jogalapja Horvátország csatlakozási okmányának 50. cikke. A módosítást a Bizottság javaslata alapján a Tanácsnak kell elfogadnia. 
            
            
               2015/0315 (NLE)
            
            
               Javaslat
            
            
               A TANÁCS HATÁROZATA
            
            
               az 529/2013/EU határozatnak a Horvát Köztársaság tekintetében alkalmazandó erdőgazdálkodási referenciaszintek, az erdő fogalmának meghatározására szolgáló minimumértékek és kibocsátási bázisév beillesztése érdekében történő módosításáról 
            
            
               AZ EURÓPAI UNIÓ TANÁCSA,
            
            
               tekintettel a Horvát Köztársaság csatlakozási okmányára és különösen annak 50. cikkére,
            
            
               mivel:
            
            
               (1)Az 529/2013/EU határozat a tagállamok számára az erdőgazdálkodással kapcsolatos referenciaszinteket határoz meg, és rögzíti az erdő fogalmának meghatározására szolgáló minimumértékeket, illetve a kibocsátási báziséveket vagy bázisidőszakokat a II., V. és VI. mellékletében.
            
            
               (2)Horvátországnak az Európai Unióhoz való 2013. július 1-i csatlakozására figyelemmel az 529/2013/EU határozat II., V. és VI. mellékletében fel kell tüntetni Horvátország referenciaszintjét, az erdő fogalmának meghatározásához használt minimumértékeit és kibocsátási bázisévét.
            
         
         
            
               (3)Az 529/2013/EU határozatot ennek megfelelően módosítani szükséges,
                  
            
            
               ELFOGADTA EZT A HATÁROZATOT: 
            
            
               1. cikk
            
            
               Az 529/2013/EU határozat II. melléklete a Bulgáriára vonatkozó bejegyzés után a következő bejegyzéssel egészül ki:
            
            
               „Horvátország
                     - 6 289”.
            
            
            
               Az 529/2013/EU határozat V. melléklete a Bulgáriára vonatkozó bejegyzés után a megfelelő oszlopokban a terület (ha), a záródás (%) és a famagasság (m) tekintetében a következő értékekkel egészül ki:
            
            
               „Horvátország
                     0,1   10  2”.
            
            
            
               Az 529/2013/EU határozat VI. melléklete a Bulgáriára vonatkozó bejegyzés után a következő bejegyzéssel egészül ki:
            
            
               „Horvátország
                     1990”.
            
            
            
               Ennek a határozatnak a tagállamok a címzettjei.
            
            
               Kelt Brüsszelben, -án/-én.
            
            
               
                     a Bizottság részéről
               
               
                     
                     a Bizottság tagja